ਕਬਾਇਲੀ ਮਾਮਲੇ ਮੰਤਰਾਲਾ
ਕਬਾਇਲੀ ਮਾਮਲੇ ਮੰਤਰਾਲੇ ਨਾਲ ਜੁੜਿਆ ਟ੍ਰਾਈਫੈੱਡ, ਕਬਾਇਲੀ ਲੋਕਾਂ ਦੀ ਆਮਦਨੀ, ਹੁਨਰ ਅਤੇ ਉੱਦਮਤਾ ਨੂੰ ਹੁਲਾਰਾ ਦੇਣ ਦੇ ਲਈ ਕਨਵਰਜੈਂਸ ਮਾਡਲ ਦਾ ਵਿਸਤਾਰ ਕਰੇਗਾ
ਟ੍ਰਾਈਫੈੱਡ / ਸਫੂਰਤੀ  ਮਾਡਲ ਦੇ ਤਹਿਤ 200 ਪ੍ਰੋਜੈਕਟ ਸ਼ੁਰੂ ਕੀਤੇ ਜਾਣਗੇ
ਕਨਵਰਜੈਂਸ ਅਧਾਰਿਤ ਇੱਕ ਨਵੀਂ ਪਹਿਲ ਦੇ ਤਹਿਤ ਕਬਾਇਲੀ ਮਾਮਲੇ ਮੰਤਰਾਲੇ ਦੀ ਨੋਡਲ ਏਜੰਸੀ ਟ੍ਰਾਈਫੈੱਡ ਨੇ ਵਣ ਧਨ ਮੋਡ ਨਾਲ ਕਬਾਇਲੀ ਉੱਦਮ ਮੋਡ ਦੀ ਤਰਫ਼ ਵਧਣ ਦੀ ਯੋਜਨਾ ਬਣਾਈ ਹੈ।ਜਿਨ੍ਹਾਂ ਪ੍ਰਮੁੱਖ ਕੰਮਾਂ ਦੀ ਯੋਜਨਾ ਬਣਾਈ ਜਾ ਰਹੀ ਹੈ, ਉਨ੍ਹਾਂ ਵਿੱਚੋਂ ਇੱਕ ਹੈ ਐੱਮਐੱਫ਼ਪੀ ਦੇ ਲਈ ਐੱਮਐੱਸਪੀ ਦੇ ਨਾਲ ਵਣ ਧਨ ਯੋਜਨਾ ਨੂੰ ਜੋੜਨਾ।ਅਜਿਹਾ ਕਰਨ ਦਾ ਇੱਕ ਤਰੀਕਾ ਵਣ ਧਨ ਯੋਜਨਾ ਦੇ ਉੱਦਮ ਮਾਡਲ ਦੇ ਮਾਧਿਅਮ ਨਾਲ ਹੋਵੇਗਾ: ਸਫੂਰਤੀ  ਅਤੇ ਟ੍ਰਾਈਫੈੱਡ ਦੇ ਅਧੀਨ ਪ੍ਰੋਸੈੱਸਿੰਗ ਤੋਂ ਲੈ ਕੇ ਕਲਸਟਰ ਵਿਕਾਸ ਤੱਕ।ਵਿਕਾਸ ਦੇ ਇਸ ਕਲਸਟਰ - ਅਧਾਰਿਤ ਮਾਡਲ ਵਿੱਚ, ਇੱਕ ਖ਼ਾਸ ਸਫੂਰਤੀ ਇਕਾਈ ਵਿੱਚ 10 ਵਣ ਧਨ ਕੇਂਦਰ  ਸ਼ਾਮਲ ਹੋਣਗੇ ਅਤੇ ਇਸਦੇ ਦਾਇਰੇ ਵਿੱਚ 3000 ਘਰ ਆਉਣਗੇ ਅਤੇ 15000 ਆਦਿਵਾਸੀਆਂ ਦੀ ਇੱਕ ਕਬਾਇਲੀ ਆਬਾਦੀ ਸ਼ਾਮਲ ਹੋਵੇਗੀ।ਕਬਾਇਲੀ ਮਾਮਲਿਆਂ ਦੇ ਮੰਤਰੀ ਸ਼੍ਰੀ ਅਰਜੁਨ ਮੁੰਡਾ ਦੁਆਰਾ ਰਾਏਗੜ੍ਹ, ਮਹਾਰਾਸ਼ਟਰ ਅਤੇ ਜਗਦਲਪੁਰ, ਛੱਤੀਸਗੜ ਵਿੱਚ ਅਗਸਤ ਵਿੱਚ ਐੱਮਐੱਫ਼ਪੀ ਅਤੇ ਵਣ ਧਨ ਹਿੱਸੇ ਦੋਵਾਂ ਦੇ ਐੱਮਐੱਸਪੀ ਦਾ ਸੁਮੇਲ ਕਰਨ ਵਾਲਾ ਟ੍ਰਾਈਫੈੱਡ/ ਸਫੂਰਤੀ ਮਾਡਲ ਪਹਿਲਾਂ ਹੀ ਸ਼ੁਰੂ ਕੀਤਾ ਜਾ ਚੁੱਕਾ ਹੈ।
ਨਵੀਂ ਪਹਿਲ ਨੂੰ ਗਤੀ ਦੇਣ ਦੇ ਲਈ, ਟ੍ਰਾਈਫੈੱਡ ਨੇ 25 ਨਵੰਬਰ, 2020 ਨੂੰ ਇਸ ਵਿਸ਼ੇ ’ਤੇ ਇੱਕ ਵੈਬੀਨਾਰ ਦਾ ਆਯੋਜਨ ਕੀਤਾ, ਜਿਸ ਵਿੱਚ ਸਾਰੇ ਰਾਜ ਦੇ ਨੋਡਲ ਵਿਭਾਗਾਂ, ਰਾਜ ਦੀਆਂ ਲਾਗੂ ਕਰਨ ਵਾਲੀਆਂ ਏਜੰਸੀਆਂ ਅਤੇ ਵਣ ਧਨ ਕੇਂਦਰਾਂ ਦੇ ਮੈਂਬਰਾਂ ਜਿਹੇ ਹੋਰ ਹਿਤਧਾਰਕਾਂ ਨੇ ਹਿੱਸਾ ਲਿਆ।ਇਹ ਕਬਾਇਲੀ ਵਿਕਾਸ ਦੇ ਸਫ਼ਲ ਵਣ ਧਨ ਅਤੇ ਐੱਮਐੱਸਪੀ ਮਾਡਲ ਦੇ ਅਗਲੇ ਪੜਾਅ ’ਤੇ ਕੇਂਦ੍ਰਤ ਸੀ ਜੋ ਉੱਦਮ ਵਿਕਾਸ ’ਤੇ ਧਿਆਨ ਦੇਵੇਗਾ।ਇਸ ਮੌਕੇ ਬੋਲਦਿਆਂ, ਟ੍ਰਾਈਫੈੱਡ ਦੇ ਮੈਨੇਜਿੰਗ ਡਾਇਰੈਕਟਰ ਸ਼੍ਰੀ ਪ੍ਰਵੀਰ ਕ੍ਰਿਸ਼ਣ ਨੇ ਕਿਹਾ, “ਵਣ ਧਨ ਅਤੇ ਐੱਮਐੱਸਪੀ ਯੋਜਨਾਵਾਂ ਦੀ ਸਫ਼ਲਤਾ ਦੇ ਨਾਲ, ਇਹ ਸੋਚਣ ਦਾ ਸਮਾਂ ਹੈ ਕਿ ਟ੍ਰਾਈਫੈੱਡ ਨੂੰ ਹੁਣ ਅੱਗੇ ਕੀ ਕਰਨਾ ਹੈ? ਬਹੁਤ ਵਿਚਾਰ-ਵਟਾਂਦਰੇ ਅਤੇ ਜਾਣਕਾਰੀ ਹਾਸਲ ਕਰਨ ਤੋਂ ਬਾਅਦ, ਕਨਵਰਜੈਂਸ ਨੂੰ ਅੱਗੇ ਲੈ ਜਾਣ ਵਾਲੇ ਇਸ ਮਸੌਦੇ ਮਾਡਲ ਨਾਲ ਅੱਗੇ ਵਧਣ ਦਾ ਇਹ ਫ਼ੈਸਲਾ ਕੀਤਾ ਗਿਆ ਤਾਕਿ ਰੋਜ਼ੀ-ਰੋਟੀ ਅਤੇ ਸੂਖਮ ਉੱਦਮਾਂ ਦੇ ਮਾਧਿਅਮ ਨਾਲ ਉੱਚ ਪੱਧਰੀ ਆਮਦਨੀ ਨੂੰ ਯਕੀਨੀ ਬਣਾਇਆ ਜਾ ਸਕੇ।ਵਣ ਧਨ ਦੇ ਦੂਜੇ ਪੜਾਅ ਵਿੱਚ ਉੱਦਮ ਮਾਡਲ ਵੱਲ ਧਿਆਨ ਦਿੱਤਾ ਜਾਵੇਗਾ!”
ਟ੍ਰਾਈਫੈੱਡ/ ਸਫੂਰਤੀ ਮਾਡਲ ਜਿਸਨੂੰ ਪਹਿਲਾਂ ਹੀ ਅਗਸਤ ਵਿੱਚ ਰਾਏਗੜ੍ਹ, ਮਹਾਰਾਸ਼ਟਰ ਅਤੇ ਜਗਦਲਪੁਰ, ਛੱਤੀਸਗੜ੍ਹ ਵਿੱਚ ਸ਼ੁਰੂ ਕੀਤਾ ਜਾ ਚੁੱਕਾ ਹੈ, ਉਸ ਨੂੰ ਟ੍ਰਾਈਫੈੱਡ ਇਸ ਸਮੇਂ ਫੂਡ ਪ੍ਰੋਸੈੱਸਿੰਗ ਉਦਯੋਗ ਮੰਤਰਾਲੇ ਦੇ ਸਹਿਯੋਗ ਨਾਲ ਲਾਗੂ ਕਰ ਰਿਹਾ ਹੈ। ਟ੍ਰਾਈਫੈੱਡ ਦਾ ਉਦੇਸ਼ ਕਬਾਇਲੀ ਵਣ ਇਕੱਤਰ ਕਰਨ ਵਾਲਿਆਂ ਦੁਆਰਾ ਜਮਾਂ ਕੀਤੇ ਗਏ ਐੱਮਐੱਫ਼ਪੀ ਦੀ ਬਿਹਤਰ ਵਰਤੋਂ ਅਤੇ ਮੁੱਲ ਵਧਾਉਣ ਦੇ ਮਾਧਿਅਮ ਨਾਲ ਆਦਿਵਾਸੀਆਂ ਦੀ ਆਮਦਨੀ ਨੂੰ ਵਧਾਉਣਾ ਹੈ।ਇੱਕ ਸ਼ੁਰੂਆਤ ਦੇ ਰੂਪ ਵਿੱਚ, ਰਾਏਗੜ, ਮਹਾਰਾਸ਼ਟਰ ਅਤੇ ਜਗਦਲਪੁਰ, ਛੱਤੀਸਗੜ੍ਹ ਵਿੱਚ ਦੋ ਲਘੂ ਵਣ ਉਤਪਾਦਨ  ਪ੍ਰੋਸੈੱਸਿੰਗ ਇਕਾਈਆਂ ਸਥਾਪਿਤ ਕੀਤੀਆਂ ਜਾ ਰਹੀਆਂ ਹਨ। ਫ਼ੂਡ ਪ੍ਰੋਸੈੱਸਿੰਗ ਉਦਯੋਗ ਮੰਤਰਾਲੇ ਦੇ ਸਹਿਯੋਗ ਨਾਲ, ਪ੍ਰਧਾਨ ਮੰਤਰੀ ਕਿਸਾਨ ਸੰਪਦਾ ਯੋਜਨਾ ਦੇ ਤਹਿਤ ਸਕੀਮ ਫ਼ਾਰ ਬੈਕਵਰਡ ਐਂਡ ਫ਼ਾਰਵਰਡ ਲਿੰਕੇਜ ਦੇ ਤਹਿਤ ਜੋ ਇਕਾਈਆਂ ਸਥਾਪਿਤ ਕੀਤੀਆਂ ਜਾਣਗੀਆਂ, ਉਹ ਰਾਜ ਵਿੱਚ ਵਣ ਧਨ ਕੇਂਦਰਾਂ ਤੋਂ ਕੱਚੇ ਮਾਲ ਦੀ ਖ਼ਰੀਦ ਕਰਨਗੀਆਂ। ਪੂਰੀ ਤਰ੍ਹਾਂ ਨਾਲ ਸੰਸਾਧਿਤ ਉਤਪਾਦਾਂ ਨੂੰ ਟ੍ਰਾਈਬਜ਼ ਇੰਡੀਆ ਦੇ ਆਉਟਲੈਟ, ਅਤੇ ਫ਼ਰੈਂਚਾਈਜ਼ੀ ਸਟੋਰਾਂ ਵਿੱਚ ਦੇਸ਼ ਭਰ ਵਿੱਚ ਵੇਚਿਆ ਜਾਵੇਗਾ।ਇਸ ਤੋਂ ਇਲਾਵਾ, ਟ੍ਰਾਈਫੈੱਡ ਨੇ ਆਦਿਵਾਸੀ ਉੱਦਮੀਆਂ ਦੀ ਪਛਾਣ ਕਰਨ ਅਤੇ ਉਨ੍ਹਾਂ ਨੂੰ ਸਿਖਲਾਈ ਦੇਣ ਦੀ ਯੋਜਨਾ ਬਣਾਈ ਹੈ ਜੋ ਉਤਪਾਦਾਂ ਨੂੰ ਵੇਚ ਵੀ ਸਕਦੇ ਹਨ।ਪਹਿਲੇ ਪੜਾਅ ਵਿੱਚ 100 ਟ੍ਰਾਈਫੂਡ ਪ੍ਰੋਜੈਕਟਾਂ ਨੂੰ ਤੁਰੰਤ ਸ਼ੁਰੂ ਕਰਨ ਦੀ ਯੋਜਨਾ ਦੇ ਨਾਲ ਦੇਸ਼ ਭਰ ਵਿੱਚ 200 ਟ੍ਰਾਈਫੂਡ ਪ੍ਰੋਜੈਕਟ ਲਾਗੂ ਕਰਨ ਦੀ ਯੋਜਨਾ ਬਣਾਈ ਗਈ ਹੈ।
ਪੂਰੇ ਦੇਸ਼ ਵਿੱਚ ਸਿਸਟਮ ਅਤੇ ਪ੍ਰਕਿਰਿਆਵਾਂ ਲਾਗੂ ਕੀਤੀਆਂ ਜਾ ਰਹੀਆਂ ਹਨ, ਤਾਕਿ ਐੱਮਐੱਫ਼ਪੀ ਦੀ ਖ਼ਰੀਦ ਪੂਰੇ ਸਾਲ ਹੁੰਦੀ ਰਹੇ ਅਤੇ ਇਹ ਆਦਿਵਾਸੀਆਂ ਦੀ ਪਹੁੰਚ ਵਧਾਉਣ ਦੇ ਨਾਲ-ਨਾਲ ਉਨ੍ਹਾਂ ਦੀ ਆਮਦਨੀ ਨੂੰ ਦੁੱਗਣਾ ਕਰ ਦੇਵੇ।
ਟ੍ਰਾਈਫੈੱਡ ਨੇ ਆਦੀਵਾਸੀ ਲੋਕਾਂ ਦੇ ਲਈ ਰੋਜ਼ੀ ਰੋਟੀ ਦੇ ਪ੍ਰੋਗਰਾਮ ਦੇ ਨਾਲ, ਹੁਨਰ ਵਿਕਾਸ ਅਤੇ ਸੂਖਮ ਉੱਦਮਤਾ ਪ੍ਰੋਗਰਾਮ ਨੂੰ ਵਧਾਉਣ ਦੀ ਯੋਜਨਾ ਬਣਾਈ ਹੈ।ਇਸਨੂੰ ਰਾਸ਼ਟਰੀ ਪੱਧਰ ਦੀਆਂ ਪਹਿਲਕਦਮੀਆਂ ਜਿਵੇਂ ਕਿ ਆਤਮ ਨਿਰਭਰ ਅਭਿਯਾਨ, “ਗੋ ਵੋਕਲ ਫ਼ਾਰ ਲੋਕਲ” ਅਤੇ ਮੰਤਰਾਲਿਆਂ ਦੇ ਹੋਰ ਪ੍ਰੋਗਰਾਮਾਂ ਦੀ ਮਦਦ ਨਾਲ ਇੱਕ ਇਕੱਲੀ ਕਹਿਰੀ ਪਹਿਲ ਦਾ ਰੂਪ ਦੇਣ ਦੀ ਯੋਜਨਾ ਹੈ। ਪ੍ਰਧਾਨ ਮੰਤਰੀ ਆਦਿਵਾਸੀ ਮਿਸ਼ਨ ਉਨ੍ਹਾਂ ਆਦਿਵਾਸੀਆਂ ਦੇ ਲਈ ਸਹੀ ਮੁਦਰਾ ਰਿਟਰਨ ਨੂੰ ਯਕੀਨੀ ਬਣਾਉਣ ਦੇ ਲਈ ਇੱਕ ਸਥਾਈ ਮਾਡਲ ਦੀ ਸਥਾਪਨਾ ’ਤੇ ਕੇਂਦ੍ਰਤ ਹੋਵੇਗਾ, ਜਿਨ੍ਹਾਂ ਦੀ ਆਮਦਨੀ ਦਾ ਜ਼ਿਆਦਾਤਰ ਹਿੱਸਾ ਲਘੂ ਵਣ ਉਤਪਾਦ  ਕੁਲੈਕਸ਼ਨ ਤੋਂ ਆਉਂਦਾ ਹੈ।ਇਹ ਪ੍ਰਾਇਮਰੀ ਪ੍ਰੋਸੈੱਸਿੰਗ, ਵੈਲਿਊ ਐਡਿਸ਼ਨ, ਭੰਡਾਰਨ, ਪੈਕਜਿੰਗ, ਟ੍ਰਾਂਸਪੋਰਟੇਸ਼ਨ, ਬ੍ਰਾਂਡਿੰਗ ਅਤੇ ਮਾਰਕੀਟਿੰਗ ਦੇ ਲਈ ਸੈਲਫ਼ ਹੈਲਪ ਗਰੁੱਪ-ਅਧਾਰਿਤ ਸੂਖਮ-ਉੱਦਮਾਂ ਅਤੇ ਕਲਸਟਰ ਕੀਤੇ ਗਏ ਵਣ ਧਨ ਪ੍ਰੋਡਿਊਸਰ ਕੰਪਨੀਆਂ ਨੂੰ ਹੁਲਾਰਾ ਦੇ ਕੇ ਹਾਸਲ ਕੀਤਾ ਜਾਵੇਗਾ।ਵੱਖ-ਵੱਖ ਮੰਤਰਾਲਿਆਂ ਅਤੇ ਵਿਭਾਗਾਂ ਅਤੇ ਗ੍ਰਾਮੀਣ ਵਿਕਾਸ ਮੰਤਰਾਲੇ, ਸੂਖਮ, ਲਘੂ ਅਤੇ ਦਰਮਿਆਨੇ ਉੱਦਮ ਮੰਤਰਾਲੇ, ਫੂਡ ਪ੍ਰੋਸੈੱਸਿੰਗ ਉਦਯੋਗ ਮੰਤਰਾਲੇ, ਡੀਐੱਮਐੱਫ਼, ਆਈਸੀਏਆਰ, ਆਯੁਸ਼ ਮੰਤਰਾਲੇ ਜਿਹੀਆਂ ਮਾਹਰ ਸੰਸਥਾਵਾਂ ਦੇ ਵਿੱਚ ਕਨਵਰਜੈਂਸ ਦੀ ਯੋਜਨਾ ਬਣਾਈ ਜਾ ਰਹੀ ਹੈ ਜਿਸਦਾ ਟੀਚਾ ਇਨ੍ਹਾਂ ਆਦੀਵਾਸੀਆਂ ਦੇ ਲਈ ਸਥਾਈ ਆਜੀਵਿਕਾ ਅਤੇ ਆਮਦਨੀ ਦੇ ਮੌਕਿਆਂ ਵਿੱਚ ਸੁਧਾਰ ਕਰਨਾ ਹੈ।
ਕਨਵਰਜੈਂਸ ਦਾ ਦਾਇਰਾ ਵਿਕਾਸ ਦੇ ਵੱਖ-ਵੱਖ ਪਹਿਲੂਆਂ ’ਤੇ ਅਧਾਰਿਤ ਹੋਵੇਗਾ।ਜਿਨ੍ਹਾਂ ਖੇਤਰਾਂ ’ਤੇ ਧਿਆਨ ਦਿੱਤਾ ਜਾਵੇਗਾ ਉਨ੍ਹਾਂ ਵਿੱਚੋਂ ਇੱਕ ਆਦਿਵਾਸੀ ਉੱਦਮਤਾ ਵਿਕਾਸ ਹੈ – ਜੋ ਕਬਾਇਲੀ ਆਬਾਦੀ ਵਿੱਚ ਹੁਨਰ ਅਤੇ ਤਕਨੀਕ ਨੂੰ ਵਧਾਉਣ ਦੇ ਲਈ ਪਾਠਕ੍ਰਮ, ਡਿਜੀਟਲ ਸਮੱਗਰੀ ਦੇ ਨਿਰਮਾਣ ਅਤੇ ਵਿਕਾਸ ਦੇ ਲਈ ਟੀਆਈਐੱਸਐੱਸ, ਕੇਆਈਐੱਸਐੱਸ - ਭੁਵਨੇਸ਼ਵਰ ਜਿਹੇ ਸੰਸਥਾਨਾਂ ਦੇ ਨਾਲ ਸਾਂਝੇਦਾਰੀ ਦੁਆਰਾ ਕੀਤਾ ਜਾਵੇਗਾ।ਟ੍ਰਾਈਫੈੱਡ ਭਾਰਤ ਸਰਕਾਰ ਦੇ ਸਿੱਖਿਆ ਮੰਤਰਾਲੇ ਦੇ ਇੱਕ ਪ੍ਰਮੁੱਖ ਰਾਸ਼ਟਰੀ ਪ੍ਰੋਗਰਾਮ, ਉੱਨਤ ਭਾਰਤ ਅਭਿਯਾਨ  ਦੇ ਲਈ ਆਈਆਈਟੀ - ਦਿੱਲੀ ਦੇ ਨਾਲ ਭਾਈਵਾਲੀ ਵੀ ਕਰ ਰਿਹਾ ਹੈ। ਇਸ ਸਹਿਯੋਗ ਦੇ ਨਾਲ, ਇਨ੍ਹਾਂ ਕਬਾਇਲੀ ਨਿਵਾਸੀਆਂ ਨੂੰ ਨਵੀਂ ਪ੍ਰੋਸੈੱਸਿੰਗ ਤਕਨਾਲੋਜੀ, ਉਤਪਾਦ ਨਵਾਚਾਰ, ਮੈਂਟਰਸ਼ਿਪ, ਪਰਿਵਰਤਨਕਾਰੀ ਡਿਜੀਟਲ ਪ੍ਰਣਾਲੀਆਂ ਅਤੇ ਹੈਂਡਹੋਲਡਿੰਗ ਜਿਹੀਆਂ ਚੀਜ਼ਾਂ ਸਿੱਖਣ ਨੂੰ ਮਿਲਣਗੀਆਂ।ਕਨਵਰਜੈਂਸ ਵਾਲੇ ਦੂਜੇ ਖੇਤਰਾਂ ਵਿੱਚ ਚਿਕਿਤਸਕ ਪੌਦਿਆਂ ਦੀ ਕਾਸ਼ਤ ਅਤੇ ਪ੍ਰੋਸੈੱਸਿੰਗ, ਖੇਤੀਬਾੜੀ ਅਤੇ ਬਾਗਬਾਨੀ, ਅਤੇ ਹੋਰ ਸ਼ਾਮਲ ਹੈ।
ਹਾਲ ਹੀ ਵਿੱਚ ਆਯੋਜਿਤ ਕੀਤੇ ਗਏ ਵੈਬੀਨਾਰ ਵਿੱਚ, ਨਿਯੋਜਿਤ ਨਜ਼ਰੀਏ ਦੀ ਰੂਪਰੇਖਾ ਤਿਆਰ ਕਰਨ ਤੋਂ ਬਾਅਦ ਅੱਗੇ ਚੁੱਕੇ ਜਾਣ ਵਾਲੇ ਜ਼ਰੂਰੀ ਕਦਮਾਂ ਨੂੰ ਸੂਚੀਬੱਧ ਕੀਤਾ ਗਿਆ।ਤਤਕਾਲ ਚੁੱਕਿਆ ਜਾਣ ਵਾਲਾ ਪਹਿਲਾ ਕਦਮ ਰਾਜ ਯੋਜਨਾਵਾਂ ਦਾ ਵਿਕਾਸ ਕਰਨਾ ਹੈ ਜੋ ਖ਼ਾਸ ਰੂਪ ਨਾਲ ਸਫੂਰਤੀ/ ਟ੍ਰਾਈਫੈੱਡ ਟਰੀਸ਼ਰੀ ਪ੍ਰੋਸੈੱਸਿੰਗ ਇਕਾਈਆਂ ਨੂੰ ਲੈ ਕੇ ਕਨਵਰਜੈਂਸ ਦਾ ਲਾਭ ਉਠਾ ਸਕਣ ਅਤੇ ਖੇਤੀਬਾੜੀ, ਬਾਗਬਾਨੀ, ਸੇਰੀਕਲਚਰ, ਫ਼ਲੋਰੀਕਲਚਰ ਅਤੇ ਚਿਕਿਤਸਕ ਅਤੇ ਖੁਸ਼ਬੂ ਵਾਲੇ ਪੌਦਿਆਂ ਦੀ ਖੇਤੀ ਦੇ ਲਈ ਕਲਸਟਰ ਪ੍ਰੋਗਰਾਮਾਂ ਦੇ ਮਾਧਿਅਮ ਨਾਲ ਆਦਿਵਾਸੀ ਆਬਾਦੀ ਦੇ ਲਈ ਸਾਲ-ਭਰ ਦੀ ਆਮਦਨੀ ਨੂੰ ਯਕੀਨੀ ਕਰ ਸਕਣ।
ਬੈਠਕ ਦੇ ਅਗਲੇ ਹਿੱਸੇ ਵਿੱਚ ਵਣ ਧਨ ਕੇਂਦਰਾਂ  ਦੇ ਮੌਜੂਦਾ ਲਾਗੂ ਹੋਣ ਦੀ ਰਾਜ ਅਨੁਸਾਰ ਸਮੀਖਿਆ, ਐੱਮਐੱਫ਼ਪੀ ਦੇ ਲਈ ਐੱਮਐੱਸਪੀ, ਟ੍ਰਾਈਫੂਡ ਪ੍ਰੋਜੈਕਟਾਂ  ਅਤੇ ਬਾਕੀ ਵਿੱਤ ਵਰ੍ਹੇ ਦੇ ਲਈ ਸੂਚੀਬੱਧ ਟੀਚਿਆਂ ਦੇ ਲਈ ਯੋਜਨਾਬੱਧ ਪੜਾਵਾਂ ਉੱਤੇ ਵਿਚਾਰ ਵਟਾਂਦਰੇ ’ਤੇ ਧਿਆਨ ਦਿੱਤਾ ਗਿਆ। ਟ੍ਰਾਈਫੈੱਡ ਅਗਲੇ ਸਾਲ ਵਿੱਚ ਇਨ੍ਹਾਂ ਯੋਜਨਾਬੱਧ ਪਹਿਲਾਂ ਨੂੰ ਸਫ਼ਲਤਾਪੂਰਵਕ ਲਾਗੂ ਕਰਨ ਦੇ ਨਾਲ, ਵੱਡੇ ਪੈਮਾਨੇ ’ਤੇ ਕਬਾਇਲੀ ਉੱਦਮਤਾ ਮਾਡਲ ਦੇ ਮਾਧਿਅਮ ਨਾਲ ਦੇਸ਼ ਭਰ ਵਿੱਚ ਕਬਾਇਲੀ ਈਕੋਸਿਸਟਮ ਦੇ ਸੰਪੂਰਨ ਰੂਪਾਂਤਰਣ ਦੀ ਉਮੀਦ ਕਰਦਾ ਹੈ।
‘ਘੱਟੋ-ਘੱਟ ਸਮਰਥਨ ਮੁੱਲ  ਅਤੇ ਐੱਮਐੱਫ਼ਪੀ ਦੇ ਲਈ ਵੈਲਿਯੂ ਚੇਨ ਦੇ ਵਿਕਾਸ ਦੇ ਮਾਧਿਅਮ ਨਾਲ ਲਘੂ ਵਣ ਉਪਜ  ਦੀ ਮਾਰਕੀਟਿੰਗ ਦਾ ਤੰਤਰ’ ਬਦਲਾਵ ਦੇ ਚਿੰਨ੍ਹ ਦੇ ਰੂਪ ਵਿੱਚ ਆਇਆ ਹੈ ਅਤੇ ਇਸਨੇ ਆਦਿਵਾਸੀ ਈਕੋਸਿਸਟਮ ਤੰਤਰ ’ਤੇ ਕਦੇ ਨਾ ਦੇਖਣ ਵਾਲਾ ਅਸਰ ਪਾਇਆ ਹੈ। ਇਹ ਕਬਾਇਲੀ ਮਾਮਲੇ ਮੰਤਰਾਲੇ ਦੀ ਇੱਕ ਪ੍ਰਮੁੱਖ ਯੋਜਨਾ ਹੈ ਅਤੇ ਇਸਦਾ ਉਦੇਸ਼ ਵਣ ਉਪਜ ਦੇ ਆਦਿਵਾਸੀ ਵਣ ਇਕੱਤਰ ਕਰਨ ਵਾਲਿਆਂ ਨੂੰ ਮਿਹਨਤਾਨਾ ਅਤੇ ਉਚਿਤ ਮੁੱਲ ਪ੍ਰਦਾਨ ਕਰਨਾ ਹੈ, ਜੋ ਕਿ ਐੱਮਐੱਫ਼ਪੀ ਦੀਆਂ ਕਈ ਵਸਤੂਆਂ ਦੇ ਮਾਮਲੇ ਵਿੱਚ, ਵਿਚੋਲਿਆਂ ਦੇ ਜ਼ਰੀਏ ਮਿਲਣ ਵਾਲੇ ਮੁੱਲ ਨਾਲ ਲਗਭਗ ਤਿੰਨ ਗੁਣਾ ਜ਼ਿਆਦਾ ਹੈ, ਜਿਸ ਨਾਲ ਇਨ੍ਹਾਂ ਨੂੰ ਕਾਫ਼ੀ ਆਮਦਨ ਹੋਵੇਗੀ।ਵਣ ਧਨ ਕੇਂਦਰਾਂ ਦੀ ਸਥਾਪਨਾ ਟ੍ਰਾਈਫੈੱਡ ਦੀ ਇੱਕ ਹੋਰ ਪਰਿਵਰਤਨਕਾਰੀ ਪਹਿਲ ਹੈ ਜੋ ਆਦਿਵਾਸੀ ਵਣ ਇਕੱਤਰ ਕਰਨ ਵਾਲਿਆਂ, ਵਣ ਵਾਸੀਆਂ ਅਤੇ ਘਰਾਂ ਤੋਂ ਕੰਮ ਕਰਨ ਵਾਲੇ ਆਦਿਵਾਸੀ ਕਾਰੀਗਰਾਂ ਦੇ ਲਈ ਰੋਜ਼ਗਾਰ ਦੇ ਮੌਕੇ ਪ੍ਰਦਾਨ ਕਰਨ ਦੇ ਲਈ 18500 ਸੈਲਫ਼ ਹੈਲਪ ਗਰੁੱਪਾਂ ਵਿੱਚ 1205 ਕਬਾਇਲੀ ਉੱਦਮ ਸਥਾਪਿਤ ਕੀਤੇ ਗਏ ਹਨ। ਨਾਲ ਹੀ, ਇਹ ਦੋਵੇਂ ਪਹਿਲਾਂ ਰੋਜ਼ਗਾਰ, ਆਮਦਨੀ ਅਤੇ ਉੱਦਮਸ਼ੀਲਤਾ ਨੂੰ ਹੁਲਾਰਾ ਦਿੰਦੇ ਹੋਏ ਆਦਿਵਾਸੀਆਂ ਨੂੰ ਇੱਕ ਵਿਆਪਕ ਵਿਕਾਸ ਪੈਕੇਜ ਪ੍ਰਦਾਨ ਕਰਦੀ ਹੈ।